1358 Mélanges. ; 
LETTRE XIII. 
AV MESME. 
MonsIEUR, 
Je suis estonné et surpris de ne receuoir au- 
cunes de vos nouuelles; ie ne veux pas croire 
que vous m'ayiez abbandonné ; c’est pourquoy 
ie vous supplie m’oster d'erreur, et si de mon 
costé il y a quelque manquement, ie me sou- 
mets a la penitence et satisfaction. J'attends auec 
grand desir la relation de tout ce que vous aués 
negotié auec M. de Peiresc touchant le liure que 
ie luÿ ai enuoyé, et voudrois volontiers sçauoir 
l'estime qu’il en a fait et l'opinion qu’il a de ce- 
luy ci et de la Relation africaine que ie luy auois 
enuoyé auparavant, chose que ie n’ay peu en- 
core sçauoir, et desirerois fort entendre sa cen- 
sure pour m’y arrester comme a chose definie 
et certaine. Je vous supplie de me consoler en 
cela et de m’escrire plus souuent que nr Ha a 
present, sinon vous me donnerés lieu de me 
plaindre de vostre oubliance et de ma disgrace. 
Je desirerois fort d’auoir vne sarbatane pour ti- 
rer aux petits oiseaux , longue pour le moins de 
cinq pieds; s’il s'en peut recouurer quelqu’une 
en vos quartiers, ie vous prie de me l’enuoyer. 
Je prie Dieu vous donner le bien que ie vous 
desire, 
Vostre , etc. 
Osman DE ARcos. 
De Tunis, ce 20 januier 1654. 
